Hatalmas hernyóinvázióra számítanak
Minden eddiginél nagyobb gyapjaslepke-inváziót jósolnak idén nyárra a szakemberek. Tavaly 120 ezer hektár erdõt tarolt le a Lymantria hernyója a Dunántúlon, idén 220 ezer hektáros pusztításra számítanak. Több mint 500 millió forint kellene a védekezésre, ám ennek csak a töredéke van meg - írja a Népszabadság.
Idén minden eddiginél nagyobb hernyóinvázióra kell számítani a hazai erdõkben - írja a Népszabadság. A becsléseket a gyapjaslepkék által tavaly lerakott petecsomókról készült országos felmérés alapján végezték az Erdészeti Tudományos Intézetben. Az intézet erdõvédelmi osztályának vezetõje, Csóka György szerint a legfertõzöttebb Veszprém megyén kívül komoly kár várható Nógrádban, Hevesben, Borsodban, Tolnában, Somogyban és Baranyában.

A hernyók április második felében kelnek ki a petékbõl és június végéig rágják a fák lombját szinte válogatás nélkül. Késõbb bebábozódnak, lepkévé fejlõdnek, augusztusban lepetéznek és elpusztulnak. Az invázió általában nem pusztítja el a fákat, bár a tarra rágott erdõk legyengülnek. A hernyók megfékezése fõként idegenforgalmi szempontból fontos.

A leghatékonyabb védekezés a lepke ellen a vegyszeres permetezés, ám a környezetkímélõ szer drága, a költségek hektáronként a 10-11 ezer forintot is elérhetik. A szakemberek szerint az idén körülbelül 53 ezer hektáron lenne indokolt a vegyszeres védekezés, ám az ehhez szükséges több mint félmilliárd forintot nem tudják honnan elõteremteni.

A földmûvelésügyi minisztérium és a felügyelete alá tartozó állami erdõgazdaságok 12 ezer hektáron permeteznek majd, kizárólag erdõvédelmi célokból. Az agrártárcának nem feladata a lakott területek, a zártkertek, valamint az idegenforgalmi övezetek védelme, és ehhez forrásai sincsenek - mondta a Népszabadságnak Balsay Antal, a tárca, erdészeti fõosztályának igazgatási és erdõvédelmi osztályvezetõje.
Népszabadság védekezés hernyó Dunántúl